**LIETUVOS RESPUBLIKOS SVEIKATOS APSAUGOS MINISTRAS** –

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. KOVO 10 D. SPRENDIMO NR. V-328 „DĖL COVID-19 LIGOS (KORONAVIRUSO INFEKCIJOS) ATVEJO APIBRĖŽIMO ATNAUJINIMO“ PAKEITIMO**

2020 m. gegužės 29 d. Nr. V-1338

Vilnius

1. P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 10 d. sprendimą Nr. V-328 „Dėl COVID-19 ligos (koronaviruso infekcijos) atvejo apibrėžimo atnaujinimo“ ir išdėstau 1 punktą taip:

„1. Pakeisti COVID-19 ligos (koronaviruso infekcijos) atvejo apibrėžimą:

Įtariamas atvejis

1) Asmuo su ūmia kvėpavimo takų infekcija (staigiai prasidėjęs bent vienas iš šių simptomų: karščiavimas, kosulys, apsunkintas kvėpavimas)

IR

14 dienų laikotarpiu iki simptomų pradžios keliavo ar gyveno teritorijose, įtrauktose į Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo patvirtintą Covid-19 ligos (koronaviruso infekcijos) paveiktų šalių sąrašą

ARBA

2) Asmuo su ūmios kvėpavimo takų infekcijos simptomais IR buvęs artimame sąlytyje su patvirtintu ar tikėtinu COVID-19 ligos (koronaviruso infekcijos) atveju 14 dienų laikotarpiu iki simptomų pradžios

ARBA

3) Asmuo su sunkia ūmia kvėpavimo takų infekcija (karščiavimas ir bent vienas kvėpavimo takų ligos simptomų – kosulys, apsunkintas kvėpavimas)

IR kuriam būtina hospitalizacija

IR nėra nustatyta kitos etiologinės priežasties, kuri paaiškintų šiuos simptomus.

Tikėtinas atvejis

Tikėtinas atvejis: įtariamas atvejis, kurio tyrimas dėl 2019-nCoV yra neaiškus arba kuriam tyrimo buvo neįmanoma atlikti dėl tam tikrų priežasčių.

Patvirtintas atvejis

Asmuo, kuriam laboratorijoje patvirtinta COVID-19 liga (koronaviruso infekcija), nepriklausomai nuo klinikos ir simptomų.“

2. N u s t a t a u, kad šis sprendimas įsigalioja nuo 2020 m. birželio 1 d.

Sveikatos apsaugos ministras – valstybės lygio

ekstremaliosios situacijos valstybės operacijų vadovas Aurelijus Veryga